**הסתה לטרור במערכת החינוך ברשות הפלסטינית** היא קמפיין הסתה לטרור נגד יהודים במסגרת הסכסוך הישראלי-פלסטיני, המתבצע על ידי מערכת החינוך של הרשות הפלסטינית. זאת באמצעות תוכני ספרי לימוד, מורים, ומנהלים המקדמים אנטישמיות, אלימות כלפי יהודים, ג'יהאד, והאדרה של מוות במאבק נגד ישראל. תוכני הסתה נגד ישראל ונגד יהודים מועברים לילדים מגיל צעיר, החל מגיל הגן ובית הספר היסודי. נושא זה הוא חלק מהיבט גדול יותר של הסתה לטרור ואנטישמיות בשטחי יהודה שומרון ועזה ואנטישמיות בעולם הערבי והמוסלמי. הגורמים המעורבים בהסתה בגדה המערבית ובעזה כוללים את הרשות הפלסטינית, חמאס, אונר"א, ארגונים פלסטינים נוספים, גורמים איראנים וכן המשפחות עצמן. בנוסף, הרשות מנציחה מחבלים שרצחו יהודים בשמותיהם של בתי ספר ומחנות הקיץ. בעקבות ההסתה במערכת החינוך הפלסטינית האיחוד האירופאי החליט בשנת 2022 על הקפאת כספי הסיוע לרשות בסך 200 מיליון יורו.

רקע
---

 ערך מורחב – **עידוד טרור על ידי הרשות הפלסטינית**  

הקמפיין נעשה כחלק ממאמץ כללי של הרשות הפלסטינית לעודד מעשי טרור נגד יהודים, כגון תשלומי משכורות למחבלים ולבני משפחותיהם, קריאת כיכרות על שם מחבלים והאדרת מחבלים בדרכים אחרות.

תכנים מסיתים בתוכנית הלימודים
-----------------------------

בינואר 2021, פורסם דו"ח של מכון IMPACT-se החוקר ומנתח ספרי לימוד ברחבי העולם ביחס לסטנדרטים חינוכיים בינלאומיים לקבלת האחר, שלום וסובלנות. הדו"ח מנתח חומרי לימוד מקוריים שהפיקה אונר"א עבור תלמידים פלסטינים ביהודה ושומרון וברצועת עזה לצורך למידה עצמית בזמן מגפת הקורונה. הדו"ח מעלה כי בספרי הלימוד נקראים הילדים "להגן על המולדת בדם" ומחבלים מוצגים כמודלים לחיקוי. בספר לימוד מתמטיקה מתבקשים התלמידים לאתר את המספר הנכון של שהידים שנהרגו. תרגיל באוצר מילים מדגיש את "ריח המאסק (בושם) היוצא מן השהיד".

בחומר גם מוצגות עלילות דם, כגון האשמת הציונים בניסיון הצתה מכוון של מסגד אל-אקצא, או השלכת פסולת רדיואקטיבית על אדמות הרשות הפלסטינית במכוון כדי לגרום למחלות. עוד נאמר שישראל מובילה "פעולה מתואמת" ל"גניבת עתיקות פלסטיניות". כמו כן, נמחק באופן שיטתי זכרה של ישראל מספרי הלימוד. במפות נמחק השם ישראל, וכל שטחי המדינה מתויגים בתור "פלסטין השלמה". כאשר ישראל כן מוזכרת, היא מכונה בעיקר "האויב" או "הכיבוש הציוני", דבר המפר את עקרונות הנייטרליות של האו"ם, שאונר"א אמורה להיות כפופה להם.

במרץ 2023, ארגון זכויות האדם United Nations Watch, ומכון המחקר והמדיניות הבינלאומי IMPACT-se החוקר ומנתח תוכני ספרי לימוד בעולם לעידוד תכנים של שלום וסובלנות, הציג למשרד החוץ דו"ח לפיו מורים ובתי ספר באונר"א קוראים דרך קבע לרצוח יהודים, מפיקים חומרי לימוד המהללים טרור, מעודדים ג'יהאד ופיגועי התאבדות, מעלילים עלילות דם נגד יהודים, ומסיתים לאנטישמיות.

קריאת בתי ספר ומחנות קיץ על שם מחבלים
-------------------------------------

כחלק מהקמפיין, בתי ספר רבים ברשות הפלסטינית קרויים על שם מחבלים שביצעו פיגועים, או כאלו שהיו ראשי ארגוני טרור. למשל, בית הספר תיכון לבנים בג'נין קרוי על שם אחמד יאסין, שהיה מייסד ומנהיג לשעבר של ארגון הטרור חמאס. בית הספר היסודי באל-בירה קרוי על שם מוחמד אמין אל-חוסייני, שהיה המוביל של פרעות תרפ"ט ושיתף פעולה עם היטלר בזמן השואה. בתי הספר התיכוניים לבנות בעזה ובאל-שויוק בחברון, קרויים על שם דלאל מוגרבי שעמדה בראש חטיפת אוטובוס ישראלי בשנת 1978, מתקפת הטרור הקטלנית ביותר בתולדות המדינה (פרט ל-מתקפת הפתע על ישראל (2023)), ועוד רבים.

בדו"ח שפרסם ב-2015 ארגון מבט לתקשורת פלסטינית (PMW), נחשפה רשימה של יותר מ-20 בתי ספר של הרשות הפלסטינית שנקראו על שם מחבלים. במעקב שבצע הארגון בזמן שעבר, התברר שעוד עשרות בתי ספר שימשו להאדרת מחבלים, אם בשמות בתי הספר ואם בשילוב תמונות המחבלים בסמלים, יצירות והנצחה בפעילויות שונות. בעקבות דיווח שהועבר על מימון בית ספר על שם דלאל מוגרבי, המחבלת מפיגוע כביש החוף, בכספים שנתרמו מנורווגיה, משרד החוץ הנורווגי פנה לרשות הפלסטינית בדרישה להחזרת כספי התרומות.

ביולי 2022 פתח סניף שכם של ארגון פת"ח מחנה קיץ בכפר ביתא (דרומית לשכם), הכולל אימון בנשק, לימוד אמנויות לחימה, קריאות "תחי פלסטין" וקריאות עידוד למות למענה, ועוד. באותו הקיץ פתח הארגון קייטנה נוספת על שם תאאר כאיד קדורה חמאד, המחבל שרצח 10 ישראלים בפיגוע בוואדי חרמיה ב-2002

בנובמבר 2022, ביום השנה למותו של יאסר ערפאת, קיימו בבית ספר בכפר חווארה "טקס לשהידים", בו היללו מחבלים שביצעו פיגועים קטלניים בישראל, וקראו לתלמידי בית הספר להמשיך בדרכם. בטקס השתתפו יועצים ובכירים במחלקת החינוך ברשות הפלסטינית, ביניהם מנכ"ל משרד החינוך הפלסטיני בנפת שכם לצד ראש עיריית חווארה. במהלך הטקס הניפו תלמידים את תמונותיהם של שורת מחבלים, בראשם השייח' אחמד יאסין.

תגובות באיחוד האירופי ובעולם
----------------------------

באוגוסט 2019 בכינוס של ועדת האו"ם למיגור אפליה גזעית (CERD) שהתקיים בז'נבה הציג מנכ"ל IMPACT-se, מרכוס שף, דוגמאות להסתה לאלימות, אנטישמיות ושנאה בתוכנית הלימודים הפלסטינית. בנאום בפני חברי הוועדה דרש שף שכל הדוגמאות המסיתות יוסרו מהספרים. בעקבות זאת פרסמה הוועדה בסוף החודש דו"ח הקורא לרשות הפלסטינית להוציא מספרי הלימוד שלה את כל התמונות והטקסטים המכילים הסתה לשנאה, אלימות ואנטישמיות.

באפריל 2021 הפרלמנט האירופי העביר ברוב קולות ובאופן תקדימי החלטה המגנה בחריפות את אונר"א על כתיבה, לימוד ושימוש בחומרי חינוך המסיתים לשנאה ואלימות, כלפי ישראל וכלפי יהודים, בבתי הספר של סוכנות הסיוע לפליטים פלסטינים של האו"ם.

במרץ 2022 עיכב האיחוד האירופי את העברת סיוע כלכלי לרשות בהיקף של מעל 200 מיליון יורו, ממנו משלמת הרשות את משכורות פקידיה האזרחיים. החלטת האיחוד האירופי באה בהיענות לבקשת ממשלת הונגריה שלא לתמוך ברשות הפלסטינית בגין הסתה המופיעה בספרי הלימוד של משרד החינוך הפלסטיני. בעקבות עיכוב הכספים מכון IMPACT-se פרסם מחקר שניתח את ספרי הלימוד החדשים של משרד החינוך הפלסטיני. המחקר העלה כי הם מכילים תוכן קיצוני יותר מספרי הלימוד הקודמים, וכי חומרי הלימוד כוללים תכנים המסיתים למעשי טרור נגד יהודים, כולל קריאה לרצח יהודים על בסיס דתי. בעקבות המחקר הפרלמנט האירופי העביר החלטה המגנה בחריפות את השימוש לרעה בכספי האיחוד האירופי. עם זאת, ביוני הפך האיחוד את החלטתו, והודיע שיעביר כרבע מיליארד יורו לרשות על אף שההסתה לא הוסרה.

עוד בעקבות המחקר, קיצץ האיחוד האירופי במאי 2022 כ-40% מהתמיכה השנתית באונר"א. ביולי 2022 פרסם ארגון UN WATCH דו"ח המתעד 113 מקרים של הסתה לאנטישמיות וטרור בקרב מורים ופעילים באונר"א, רבים מהם מורים מהרשות הפלסטינית, בהם גם פרסום תכנים נאו-נאצים. למרות פניות הארגון, אונר"א לא נקטה בשום צעדים נגד המורים והפעילים, לפיכך UN WATCH רואה באונר"א אחראית וקוראת למדינות המממנות אותו לנקוט בצעדים נגד הארגון.

במאי 2023 העביר הפרלמנט של האיחוד האירופי החלטה שמגנה את ההסתה האנטישמית לטרור במערכת החינוך ברשות הפלסטינית וקוראת להקפיא את התשלומים עד להפסקת ההסתה.

בספטמבר 2023 חבר פרלמנט האיחוד האירופי כריסטיאן תרס קרא לעצור את העברות הכספים מהאיחוד האירופי לרשות הפלסטינית כל זמן שישנם בספרי הלימוד שם תכנים אנטישמים הקוראים לרצוח יהודים.

ראו גם
------

* האדרת מחבלים על ידי הרשות הפלסטינית
* אונר"א
* אנטישמיות בעולם הערבי
* המכון לניטור שלום וסובלנות תרבותית בחינוך בית ספרי

קישורים חיצוניים
----------------

* יוסי ניסן, ‏הסתה בתמונות: גילויי שנאה של הרשות הפלסטינית לישראל, באתר גלובס, 2 בדצמבר 2012
* ינון בן־דוד, הסתה במזרח ירושלים: ת"א? עיר פלסטינית שנכבשה ב־1948, באתר mynet‏ ירושלים, 21 בנובמבר 2016
* נורית יוחנן, הרשות הפלסטינית לא קיימה את הבטחתה לשנות ספרי לימוד שבהם הסתה נגד ישראל, באתר כאן – תאגיד השידור הישראלי, 04 באוקטובר 2020
* נורית יוחנן, אנטישמיות ודה לגיטימציה של ישראל: כך הרשות הפלסטינית מדריכה מורים, באתר כאן – תאגיד השידור הישראלי, 05 בפברואר 2020
* איתמר אייכנר, בכירים באיחוד האירופי על ספרי הלימוד הפלסטיניים: "אין סובלנות לשנאה", באתר ynet, 14 בספטמבר 2021
* גם באונר"א מודים: הסתה בספרי הלימוד ברשות הפלסטינית, באתר ערוץ 7, 15 בספטמבר 2021
* הודיה כריש חזוני, ‏חומר הלימוד לילדי כיתה ה' ברשות: "לבצע ג'יהאד ולמות כשהיד", בעיתון מקור ראשון, 12 באפריל 2022
* משה נסטלבאום, ‏ההסתה בספרי הלימוד הפלסטיניים משקפת: הדרך לפתרון הסכסוך עוד רחוקה, באתר מעריב אונליין, 19 באפריל 2022
* "היהודים שולטים בעולם": האמת על מה שלומדים בבתי הספר הפלסטינים, סרטון בערוץ "כאן חדשות", באתר יוטיוב (אורך: 02:23)
* ערבי פלסטיני מזהיר את העולם מפני חמאס. שיחה עם דור שחר, עזאתי שברח לישראל והתגייר על ילדותו בעזה, סרטון בערוץ "PragerU", באתר יוטיוב (אורך: 1:33:57)
* תמיר מורג, "התעללות פדגוגית": הרשות הפלשתינית הקצינה את תכני ההסתה נגד ישראל בבתי הספר, באתר ישראל היום, 16 במאי 2022
* איתמר אייכנר, גינוי אירופי לספרי הלימוד - וביקורת על שר החינוך הפלסטיני: "סקנדל מוחלט", באתר ynet, 7 במאי 2022
* המבצע לאתור מורים מעודדי טרור, באתר ערוץ 7, 16 במאי 2022
* איתמר אייכנר, שריפת דגלים ושירי הסתה: התיכון שחינך את המחבל מתקוע, באתר ynet, 11 במאי 2022

הערות שוליים
------------

1. ↑  איתמר אייכנר, שנאת ישראל והאדרת מחבלים: אלו התכנים בספרי הלימוד שמפיץ האו"ם לפלסטינים, באתר ynet, 13 בינואר 2021
2. ↑  איתמר אייכנר, "היטלר תתעורר, עדיין יש לך אנשים לשרוף": ההסתה בספרי הלימוד של האו"ם לפלסטינים, באתר ynet, 14 במרץ 2023
3. ↑  רשימת בתי הספר ברש"פ הקרויים על שם מחבלים או ראשי ארגוני טרור.

י
4. ↑  אריאל כהנא, זעם בנורבגיה: הפלסטינים הקימו מרכז נשים ע"ש מחבלת, באתר nrg‏, 28 במאי 2017
5. ↑   אימון בנשק ותרגילי לחימה לילדים: קייטנת הקיץ של פת"ח, סרטון בערוץ "כאן | חדשות - תאגיד השידור הישראלי", באתר יוטיוב (אורך: 02:03)
6. ↑  אורלי הררי, השייח' אחמד יאסין ומרצחים נוספים: בבית הספר בחווארה קיימו טקס ל"שהידים", באתר ערוץ 7, 13 בנובמבר 2022
7. ↑  איתמר אייכנר, האו"ם דורש מהפלסטינים: הסירו תכנים מסיתים מספרי הלימוד, באתר ynet, 31 באוגוסט 2019
8. ↑  איתמר אייכנר, לראשונה: האיחוד האירופי גינה את אונר"א על תכנים מסיתים בספרי לימוד, באתר ynet, 28 באפריל 2021
9. ↑  ברוך ידיד, יש מחיר: לחץ על הרש"פ לחדול מתמיכה בטרור ומהסתה, באתר עכשיו 14, 21 במרץ 2022
10. ↑   "היהודים שולטים בעולם": האמת על מה שלומדים בבתי הספר הפלסטינים, סרטון בערוץ "כאן חדשות", באתר יוטיוב (אורך: 02:23)
11. ↑  מחקר: הילדים הפלסטינים לומדים לרצוח יהודים, באתר ערוץ 7, 12 באפריל 2022
12. ↑  תמיר מורג, "התעללות פדגוגית": הרשות הפלשתינית הקצינה את תכני ההסתה נגד ישראל בבתי הספר, באתר ישראל היום, 16 במאי 2022
13. ↑  איתמר אייכנר, גינוי אירופי לספרי הלימוד - וביקורת על שר החינוך הפלסטיני: "סקנדל מוחלט", באתר ynet, 7 במאי 2022
14. ↑  שמעון כהן, מאות מיליונים מהאירופים לרשות למרות ההסתה, באתר ערוץ 7, 15 ביוני 2022
15. ↑  איתמר אייכנר, בעקבות ההסתה בתכני הלימוד: האיחוד האירופי יקצץ כ-40% מהמימון לאונר"א, באתר ynet, 16 במאי 2022
16. ↑  דו"ח חדש חושף: מורים של האו"ם תומכים בפומבי ברצח ישראלים, באתר מעריב אונליין, 2 באוגוסט 2021
17. ↑  The Algemeiner, ‘Hateful Material’: EU Demands Freeze of Palestinian Education Aid Over Antisemitic Textbooks - Algemeiner.com, www.algemeiner.com, ‏2023-05-10 (באנגלית אמריקאית)
18. ↑  עליית מדרגה במלחמה כנגד ספרי הלימוד האנטישמים ברשות הפלסטינית, באתר ערוץ 7, 4 בספטמבר 2023

| הסכסוך הישראלי-פלסטיני |
| --- |
| מלחמות | מלחמת העצמאות • מלחמת ששת הימים • מלחמת ההתשה בבקעת הירדן • מלחמת לבנון הראשונה • מלחמת חרבות ברזל |
| מבצעים בולטים | פעולת כראמה • מבצע זעם האל • מבצע יונתן • מבצע רגל עץ • מבצע תיבת נוח • מבצע חומת מגן • מבצע גשמי קיץ • מבצע עופרת יצוקה • מבצע עמוד ענן • מבצע צוק איתן • מבצע שומר החומות • מבצע עלות השחר • מבצע מגן וחץ • מבצע בית וגן |
| פעולות טרור פלסטיניות | מתקפת הטרור בנמל התעופה של מינכן • הפיגוע באוטובוס ילדי אביבים • טבח הספורטאים במינכן • האינתיפאדה הראשונה • המהומות בהר הבית • מהומות הר הבית (1990) • האינתיפאדה השנייה • פיגועי התאבדות בישראל • שיגורי רקטות מרצועת עזה לישראל • גל הטרור הפלסטיני (2015–2016) • מהומות הר הבית (2017) • פיגועי הטרור ב-2017 • פיגועי הטרור ב-2018 • המהומות בישראל (2021) • גל הטרור בישראל (אביב 2022) • מהומות הר הבית (2022) • גל הטרור בישראל (2023) • מהומות הר הבית (2023) • מתקפת הפתע על ישראל (2023) • טרור אבנים פלסטיני |
| פעולות טרור ישראליות | החזית לשחרור לבנון מזרים (1980–1983) • המחתרת היהודית • הטבח בצומת גן הוורדים • טבח מערת המכפלה • פעולת תג מחיר • הפיגוע בדומא |
| הכוחות בסכסוך | 

|  |  |
| --- | --- |
| ישראלישראל **ישראל** |  צה"ל •  שירות הביטחון הכללי •  משטרת ישראל •  משמר הגבול •  המוסד |
| **הפלסטינים** | פת"חפת"ח פת"ח • חמאסחמאס חמאס •  אש"ף • הג'יהאד האסלאמי הפלסטיניהג'יהאד האסלאמי הפלסטיני הג'יהאד האסלאמי •  ועדות ההתנגדות העממית •  גדודי חללי אל-אקצא • החזית העממית לשחרור פלסטיןהחזית העממית לשחרור פלסטין החזית העממית לשחרור פלסטין • ארגון אבו נידאל |

 |
| אירועים מדיניים | תוכנית האוטונומיה • תוכנית חמש האצבעות • ועידת מדריד • הסכמי אוסלו • הסכם ואי • מזכר שארם-א-שיח' • ועידת קמפ דייוויד • מפת הדרכים • היוזמה הסעודית • פסגת עקבה • פסגת שארם א-שייח' (2005) • תוכנית ההתנתקות • ועידת אנאפוליס • תוכנית ההקפאה • תוכנית השלום של טראמפ |
| מושגים ומונחים | בעיית הפליטים • אינתיפאדה • זכות השיבה • נפקדים נוכחים • תהדיאה • שהיד • סיכול ממוקד • מדיניות ההפרדה • צומוד |
| אישים ישראלים | ראשי ממשלת ישראל • רמטכ"לי צה"ל • שרי הביטחון של ישראל • ראשי השב"כ • ראשי המוסד |
| אישים פלסטינים | אמין אל-חוסייני • יאסר ערפאת • מחמוד עבאס • חיידר עבד א-שאפי • אחמד יאסין • ח'אלד משעל • מוחמד דחלאן • פייסל חוסייני • סרי נוסייבה • ג'יבריל רג'וב • מרואן ברגותי • ג'ורג' חבש • נאיף חוואתמה • אסמאעיל הנייה • מוחמד דף • יחיא סנוואר |
| רקע היסטורי | היסטוריה של הסכסוך הישראלי-פלסטיני • תוכנית החלוקה • הכרזת העצמאות • הנכבה • הקו הירוק • יהודה ושומרון • רצועת עזה • מזרח ירושלים |
| אחר | עידוד טרור על ידי הרשות הפלסטינית • הסתה לטרור במערכת החינוך ברשות הפלסטינית • הבנייה הפלסטינית הבלתי חוקית בשטחי C • הנאמנות לפיתוח כלכלי ולשיקום פליטים‏ |